C 264/20
DA
Den Europæiske Unions Tidende
27.7.2023
I den fremherskende praksis fokuseres der på overvågning og evaluering af de processer, der er fastsat i tilpasningspoli­ tikkerne for at besvare spørgsmålet »hvad er der gjort?«.
Hvis der skal opnås et fuldstændigt billede af tilpasningspolitikkens overordnede effektivitet, er det imidlertid i stigende grad vigtigt at forstå virkningerne og resultaterne af disse processer og de dermed forbundne tilpasningsforanstaltninger og besvare spørgsmålet om, »hvordan har den bidraget til vores sårbarheder og risici?«.
Hvis der fokuseres på virkningerne og resultaterne af tilpasningspolitikkerne, kan det også hjælpe med at afgøre, om strategien eller planen er ambitiøs nok til at bidrage væsentligt til at opbygge modstandsdygtighed og undersøge nye spørgsmål, der kræver mere opmærksomhed i fremtiden.
I modsætning til den fremherskende praksis er det ikke blot fysiske, men også sociale virkninger og resultater af tilpasnings­ foranstaltninger, der bør overvåges og evalueres, herunder deres fordeling i forskellige befolkningsgrupper.
Dette er vigtigt for at sikre, at tilpasningsforanstaltningerne målrettes mod og støtter sårbare samfund, og at de ikke har utilsigtede virkninger i form af at forværre uligheder eller skabe nye uligheder.
Trin 5.a.
Fastlæggelse af målet for og formålet med et overvågnings- og evalueringssystem Eksempel 5: »Mückenatlas«: Et videnskabeligt projekt, der inddrager borgerne, til myggeovervågning i Tyskland Sygdomsagenser, der overføres til dyr og mennesker via myggebid, er i overskrifterne i hele EU, da der er registreret tilfælde af denguefeber, chikungunya og vestnilvirus, navnlig i Sydeuropa.
Spredningen af myggearter, der bærer disse sygdomspatogener (såsom vira, bakterier og parasitter, der kan forårsage sygdomme), er imidlertid også dokumenteret i flere nordlige EU-lande, herunder Tyskland.
Klimaændringerne er blevet anerkendt som en af de faktorer, der bidrager til denne spredning.
Overvågnings-, forebyggelses- og bekæmpelsesforanstaltninger må kombineres for at kunne imødegå de potentielle sundhedsrisici.
Det tyske »Mückenatlas« (»myggeatlas«) er et eksempel på, hvordan et videnskabeligt projekt, der inddrager borgerne, ikke blot kan bidrage til forskning, men også supplere traditionelle overvågningsmetoder med henblik på at fungere som et system for tidlig varsling.
Projektet involverer personer, der indsender myggeprøver, som eksperter derefter identificerer og anvender til forskning. »Mückenatlas« bidrager derfor til viden om hjemmehørende og invasive myggearter og relaterede sygdomme i Tyskland og søger at etablere et informationsgrundlag, hvor politiske beslutningstagere og forskere kan vurdere fremtidige risici.
Det første trin i udviklingen af et overvågnings- og evalueringssystem er at bestemme dets sigte og formål, da denne beslutning har konsekvenser for koordineringen og tilrettelæggelsen af arbejdet.
Overvågning og evaluering kan tjene flere formål, hvoraf det mest fremtrædende er at følge fremskridtene i og resultaterne af tilpasningspolitikken med henblik på at præge og forbedre den politiske beslutningstagning.
Det er godt ikke blot at fokusere på tilpasningsstrategien eller -planen, men også på relevante sektorpolitikker.
Det første trin går i den forbindelse ud på at undersøge, om og i hvilket omfang sektorpolitikkerne har integreret tilpasning.
Det andet trin handler om regelmæssig overvågning af tilpasningsrelaterede foranstaltninger, der allerede indgår i sektorpolitikker.
Det sekundære formål med overvågning og evaluering kunne være at øge ansvarligheden i de offentlige forvaltninger, forbedre videnbasen, lære at tilpasse igangværende eller kommende processer eller øge bevidstheden om behovet for tilpasning.
Trin 5.b.
Beslutning af, hvem der skal inddrages i processen En effektiv overvågning, rapportering og evaluering er betinget af, at det besluttes, hvem der har det overordnede ansvar for at varetage disse opgaver, at de forskellige aktørers roller præciseres, og at der etableres mekanismer til vertikal og horisontal koordinering med forskellige aktører på tværs af sektorer og administrative niveauer.